Suid Afrikaanse Nuus Thread - Page 36 - Stormfront
03-14-2006, 03:50 AM #351
Oud-Skerpioen-regsman gaan ontslag vra op 11 aanklagte
'n Voormalige senior advokaat van die Skerpioene gaan vandag in die Pretoriase streekhof om ontslag op 11 van die 12 aanklagte teen hom vra.
Adv. Cornwell Tshavhungwa staan tereg op 12 aanklagte van onder meer bedrog, korrupsie, meineed en dronkbestuur.
Tshavhungwa het glo sy magsposisie misbruik om 'n ondersoek na ongerymdhede met die toeken van tenders en korrupsie binne Mpumalanga se ekonomiese-bemagtigingskorporasie (MEEC) in die kiem te smoor. Luidens die klagstaat is Tshavhungwa sowat R600 000 daarvoor betaal.
Die staat het gister sy saak afgesluit, waarna adv. Gys Rautenbach, vir die verdediging, aangedui het dat sy vandag om ontslag op al die aanklagte behalwe dié van dronkbestuur gaan vra.
Adv. Glynnis Breytenbach, vir die staat, het aangedui dat sy nie sal vra om 'n skuldigbevinding op die aanklagte waarby mnr. Ernest Khoza, voormalige bedryfshoof van die MEEC, betrek is nie, maar wel argumente op die ander aanklagte gaan lewer.
Dit is nog nie duidelik by hoeveel aanklagte Khoza ter sprake is nie. Khoza moes vroeër in Tshavhungwa se verhoor getuig, maar het op die nippertjie daarteen besluit.
Hy het in Februarie in die Pretoriase streekhof op 48 aanklagte van bedrog en korrupsie verskyn.
Hy het na bewering omkoopgeld ontvang om tenders aan 'n sekere maatskappy toe te ken.
03-14-2006, 03:53 AM #352
Man sterf toe hy R100, sigarette wou optel
Potchefstroom. - Sy pakkie sigarette en 'n R100- noot het Sondag tot die dood van 'n 41-jarige man van Wolmaransstad op die R54 tussen dié stad en Vereeniging gelei.
Mnr. Bernhardus Jakobus Deysel het reg voor 'n aankomende voertuig ingehardloop toe hy sy pakkie sigarette, met die R100-noot daarin, wou optel. Dit het kort tevore in die ry uit die venster van die dubbelkajuit-bakkie waarin hy saam met vriende gery het, geval.
Deysel het glo die bakkiebestuurder gevra om stil te hou en terug te ry. Hy het uitgespring en gehardloop om die pakkie op te tel toe die ander voertuig hom getref het, het supt. Louis Jacobs, polisiewoordvoerder, gesê.
Deysel en sy vriende was in die rigting van Vereeniging onderweg. Pogings om familielede en vriende op te spoor was teen druktyd onsuksesvol.
Die polisie ondersoek 'n saak van strafbare manslag.
03-14-2006, 03:55 AM #353
Cruywagen nou ook 'n statistiek
"Ek beskou myself as een van die gelukkige misdaadstatistieke. Ek ys as ek dink wat kon gebeur het as my vrou en dogter nie juis in daardie klompie minute vinnig winkel toe was nie."
Riaan Cruywagen, veteraan- nuusleser op TV, sê inbrekers het Vrydagoggend die ysterveiligheidshek voor sy huis in Randburg se voordeur oopgebreek en daarna die deur self ook gebreek.
"Gelukkig was die alarm aan. Ek vermoed hulle het daarvoor geskrik en die hasepad gekies. In die weghardloop het hulle 'n paar klein items gesteel, maar eintlik het hulle net skade aangerig.
"Maar ek ys as ek dink wat met my vrou en dogter kon gebeur het as hulle tuis sou wees. Ek lees elke dag in Beeld die verskriklike verhale van vroue wat in hul huise deur booswigte oorval word.
"Nou is ek dus amptelik 'n misdaadstatistiek - maar 'n dankbare een."
03-14-2006, 04:00 AM #354
Skoolseuns steel glo sleutels, stroop huise
Twee gr. 9-seuns van die Hoërskool Gerrit Maritz in die Pretoriase Moot is aangekeer nadat hulle glo hul mede- leerlinge se huissleutels uit hul skooltasse gesteel en by dié leerlinge se ouerhuise ingebreek het.
Dit is egter nie net die seuns wat by die sowat agt diefstalle betrek word nie, maar ook een van hul ouers, het supt. Piletji Sebola, polisiewoordvoerder, gesê.
Dié twee seuns, onderskeidelik 16 en 17 jaar oud, asook een van hulle se pa en dié se eksvrou, was glo sedert Januarie vir agt sulke inbrake verantwoordelik.
Die twee leerlinge het na bewering ook huissleutels by hul vriende gesteel wanneer hulle by hul huise gaan kuier het.
Gesteelde huissleutels en 'n stel motorsleutels wat aan 'n onderwyser by die skool behoort, is ook by die seuns gevind.
Die seuns het glo huishoudelike goedere soos DVD's, CD's, rekenaars, radio's, grassnyers, selfone en selfs motorsleutels gesteel. Die twee volwassenes het na bewering die gesteelde goedere by 'n pandjieswinkel gaan verkoop.
Die 39-jarige vrou het haar identiteitsdokument gebruik om die goedere te verpand.
Die vier is verlede week aangekeer ná 'n ondersoek waartydens daar op van die gesteelde goedere beslag gelê is by 'n pandjieswinkel, het Sebola gesê.
Die twee seuns en die man is voorverlede Maandag in hegtenis geneem.
Die vrou is kort daarna aangekeer toe sy die drie se verskyning by die Pretoria-Noord-landdroshof bygewoon het.
Die 16-jarige seun is in die sorg van sy stiefpa vrygelaat en die 17- jarige in die sorg van sy oom. Die twee volwassenes bly in aanhouding totdat hulle weer oormôre in die hof verskyn.
Die polisie vra mense wie se huissleutels onder geheimsinnige omstandighede verdwyn het, om hul naaste polisiekantoor te kontak.
03-14-2006, 04:08 AM #355
03-15-2006, 04:21 AM #356
Hondsleep-man weer in hof
'n Handjievol diereliefhebbers het gister weer met plakkate voor die Pretoriase landdroshof betoog teen 'n Pretoriase man wat sy hond na bewering met 'n tou agter sy Mercedes aangesleep het.
Die 32-jarige mnr. Oupa Jan Seemo van Faerie Glen in die ooste van Pretoria het gister vlugtig op aanklag van dieremishandeling verskyn. Hy het 'n hele ent van die hof af geparkeer en sy mus oor sy oë getrek toe hy die betogers buite die hof gewaar het.
Seemo is verlede maand gearresteer omdat hy sy hond na bewering in Manitobarylaan op sy pote agter sy motor aangesleep het. Daar was nie 'n enkele kussinkie onder die hond se pote oor nie.
Die saak is gister uitgestel vir verdere ondersoek, omdat twee verklarings nog uitstaande is. Hoewel betogers by die hof se deure gewag het, het Seemo en 'n ander man soos 'n blits by die hoftrappe afgehardloop om die media en ander nuuskieriges te ontduik.
03-15-2006, 04:29 AM #357
Inbreker steek pa in die oog
UITENHAGE. – 'n Pa wat sy babaseun en vrou teen 'n inbreker probeer beskerm het, is gister met 'n skroewedraaier in die oog gesteek.
Mnr. Hein Stoltz (29) het ná die drama by sy huis op die familiekleinhoewe Kreutzburg buite die dorp gesê hy ag homself gelukkig dat die skroewedraaier nie méér skade aangerig het nie.
Stoltz se heldhaftige skoonpa, mnr. Willie Taljaard (60), het tot sy redding gekom terwyl Stoltz en die inbreker by die huis se trappe afgerol en op die vloer gestoei het.
Taljaard het die inbreker ontwapen en hy en sy skoonseun het die man met tou vasgebind en die polisie ontbied.
Die 32-jarige vermeende inbreker het glo omstreeks 04:00 gister toegang tot Stoltz se huis gekry deur by 'n oop badkamervenster in te klim.
Hy het na bewering Stoltz se skoene en baadjie, wat in die sitkamer gelê het, aangetrek en 'n spul waardevolle goed in die huis bymekaargemaak voordat die man na die boonste verdieping van die huis beweeg het.
Stoltz se vrou, Nadia, het wakker geskrik toe sy die man buite haar kamerdeur gehoor het en het haar man wakker gemaak om te gaan ondersoek instel. Hul babaseuntjie, Dihan (9 maande), was ook in die slaapkamer.
"Die inbreker moes buite die deur vir my gewag het, want hy het my met 'n koperborsel, wat by die kaggel gestaan het, begin slaan toe ek in die gang kom," het Stoltz gesê.
Hy vermoed dat die inbreker die skroewedraaier in Dihan se kamer gekry het, omdat hy Maandagaand aan iets gewerk en die skroewedraaier in die kamer agtergelaat het.
Die beseerde Stoltz en die inbreker het 'n geraas gemaak toe hulle al stoeiend by die trappe van die huis afgerol het en dít het Taljaard, wat in 'n woonstel langs die huis op die kleinhoewe woon, wakker gemaak.
Die huis se deur het glo oopgestaan en dit is nog nie duidelik of daar meer as een verdagte in die huis was en of die vermeende inbreker dit oopgemaak het om 'n veilige weg na buite te verseker nie.
Die inbreker het, nadat hy vasgebind is, glo aan Taljaard gesê dat hy ingebreek het omdat hy honger was.
"Ek het die hele week 'n snaakse voorgevoel gehad dat iets gaan gebeur. Ek is in die algemeen baie veiligheidsbewus, maar ons het in die afgelope 20 jaar nog nie 'n inbraak op die kleinhoewe gehad nie," het Taljaard gesê.
Volgens Taljaard was sy skoonseun erg deurmekaar van die beserings wat die inbreker hom toegedien het. Hy is gisteroggend vroeg na die hospitaal gebring vir behandeling en moet 'n spesialis oor die skade aan sy oog spreek.
Insp. Marianette Olivier, polisiewoordvoerder, het gesê die inbreker sal vandag in die hof verskyn.
Hy word in die Despatch-polisieselle aangehou en word van huisbraak en aanranding met die opset om ernstig te beseer aangekla.
03-15-2006, 04:30 AM #358
'Ek wou hom nie doodmaak nie'
Dít was gister die woorde van die 18-jarige mnr. Ian Viljoen, wat tereg staan op aanklag van die moord op mnr. Nevin Short in die hooggeregshof hier. Viljoen het Short na bewering in Februarie 2005 met 'n pik doodgeslaan en sy liggaam in 'n tuin begrawe. Hy het gister getuig dat hy Short vir die eerste keer op Gonubiestrand ontmoet het.
"Ons het gesels en van sy swart vriende het na my gekom en gevra vir dwelms. Dis dáár dat hy gesien het ek verkoop dwelms."
Volgens Viljoen het hy nooit dwelms op skuld verkoop nie, maar dat hy 'n uitsondering gemaak het vir Short. Teen die einde van Januarie 2005 het Short se dwelmskuld glo tot R700 opgehoop.
Die nag voor die moord het Viljoen en 'n paar van sy vriende in die Gonubie-hotel gedrink. Volgens Viljoen het hy Short by die kroeg gekry en hom genader met die hoop dat hy sy skuld sou betaal.
"Hy het gesê dat hy nie geld het nie omdat hy alles uitgedrink het." Die twee het toe glo op mekaar gevloek, waarna Viljoen na bewering die hotel verlaat het.
Die groep is toe na die skaatsbaan in Oos-Londen waar hulle weer gedrink en ook LSD gebruik het. Hy het glo sowat 03:00 die volgende oggend huis toe gegaan.
Viljoen het getuig dat hy op sy bed gelê het toe hy geluide buite die venster gehoor het. Hy het 'n pyp onder die bed gaan haal en die 'inbreker' ingewag. Hy het die persoon met die pyp geslaan, by die venster uitgeklim en teruggekom met 'n pik. "Ek't 'n beweging in die donker gesien en in daai rigting gekap," het Viljoen getuig. Nadat hy gekap het, het hy steeds die steel in sy hand gevoel en deur die venster gevlug.
Twee dae nadat Short vermoor is, het hy glo teruggekeer na die kamer om die pik uit Short se kop te haal en dit afgewas. "Ek het Short se kop in 'n swart plastieksak toegemaak en die res van sy liggaam in 'n kombers toegedraai. Daarna het ek die liggaam in die tuin begrawe. Ek het die bloedspatsels in die kamer met 'n laag verf toegemaak en die mat met die bloedkol verwyder," het hy getuig. Viljoen het 'n maand later Standerton toe verhuis.
In September 2005 het Viljoen anonieme oproepe aan die polisie gemaak om hulle in kennis te stel van die lyk. "Ek was onder die invloed van dwelms toe ek die oproepe gemaak het," het hy getuig.
Adv. Buks Coetzee vir die staat, het dit aan Viljoen gestel dat hy Short na sy kamer gelok het met die doel om hom dood te maak vir die geld wat hy skuld. Die saak duur môre voort.
03-16-2006, 03:51 AM #359
Grond: Regering draai skroef aan
KAAPSTAD. – Benewens onteiening is grondbelasting en 'n perk op grondbesit onder die indringende beleidshervormings waarmee die regering nou die grondskroef aandraai.
Die staat gaan ook grootskeeps private grond vooruit koop in 'n poging om teen dreigende spertye regeringsteikens vir grondhervorming te bereik.
Die departement van grondsake het gister ongelowige LP's van die ANC, DA, IVP en ander partye in die betrokke portefeuljekomitee ook meegedeel hy is vasbeslote om in elk van die komende drie jaar 3,1 miljoen ha landbougrond in wit besit aan swart eienaars oorgedra te kry. Hiermee wil hy inhaal op die groot agterstand nadat sedert 1994 altesaam net 3,3 miljoen ha swart besitters gekry het.
Daarná sal sowat 1,9 miljoen ha per jaar oorgedra moet word om die regering se grondteiken van die oordrag van "24,9 miljoen ha of 30% produktiewe landbougrond in besit van wittes aan 60 000 swart Suid-Afrikaners teen 2014" te bereik.
Mnr. Glen Thomas, hoof van grondsake, het gesê ingryping in die grondmark is 'n voldwonge feit.
Dit sluit die wysiging van die beginsel van gewillige koper en verkoper met die oog op onteiening vir grondeise as deel van grondrestitusie in.
'n Paneel ondersoek reeds die wysiging (wat ook deur pres. Thabo Mbeki in sy staatsrede geopper is).
Die betrokke witskrif moet ook teen 2008-'09 gewysig wees sodat dit strook met die Grondwet wat na die beginsel van gewillige koper en verkoper verwys.
Dr. Sipho Sibanda van grondsake het hieroor gesê markwaarde word in die grondwetlike bepaling oor vergoeding in die geval van grondonteiening in openbare belang slegs derde van vyf maatstawwe gemeld en kan dus soms ondergeskik aan ander wees.
Volgens Thomas is 'n ondersoek na "progressiewe grondbelasting" ook aan die gang. "Anders as regressiewe grondbelasting, wat nog deur baie munisipaliteite (soos Krugersdorp ingevolge 'n dorpswet van 1939) gehef word, behels dit meer belasting vir meer grond."
Op 'n vraag van mnr. Maans Nel, DA, het Thomas gesê veral Latyns-Amerikaanse lande pas grondbelasting toe.
Voorts sal 'n grondbesitperk veral groot grondeienaars raak. "As hulle ongebruikte grond het, gaan dit hulle geld kos."
'n Omvattende oudit van grond in private besit is reeds aan die gang. Dit moet help om die onvolledige staatsgrondregister opgedateer te kry sodat dit Suid-Afrika se grondbesitpatrone weergee.
Verskeie wetswysigings gaan as deel van die "vennootskap vir versnelde grondhervorming en 'n nuwe binnebaan na 2014" deurgevoer word onder meer vir die "omskepping van Suid-Afrika se Eurosentriese grondgebruikstelsel tot 'n Afrosentriese een".
Grondsake moet die oorblywende 8 000 grondeise teen einde Maart 2008 afgehandel hê.
"Ek sê nie by voorbaat ekskuus nie, maar as ons dit nie regkry nie, moet onthou word dié meestal landelike eise is baie ingewikkelder as stedelikes. Dis veral in Mpumalanga en Limpopo waar konflik weens wit boere se verwerping van eise en eisergemeenskappe se weerstand, sake vertraag," het Thomas gesê.
Skeptiese LP's wou weet hoe die departement die voornemens uitgevoer gaan kry as hy die afgelope jare so gesukkel het.
03-16-2006, 03:55 AM #360
Virginia-egpaar van sowat R70 000 beroof
VIRGINIA. – 'n Sakeman van Virginia en sy vrou is hier helder oordag in die dorp van meer as R70 000 beroof toe hulle op pad was om die geld te gaan bank.
Konst. Kiddy Kitime, polisiewoordvoerder, sê die man (51) het Maandag omstreeks 12:50 in sy bakkie gesit terwyl sy vrou na die bakkie op pad was.
'n Rower het skielik 'n vuurwapen op die sakeman gerig en sy bakkie se sleutels uit die aansitter gehaal terwyl 'n tweede man die vrou gedreig het.
Die rowers het die geldkissie uit die voertuig gevat. Skote is tydens die rooftog afgevuur, maar niemand is beseer nie.
Die verdagtes het met 'n blou Mazda 323 met registrasienommer PBC 799 GP weggejaag.
# By Sasolburg is 'n vragmotorbestuurder op die N1–snelweg deur die bestuurders van twee motors van die pad gedwing waarna hulle hom van die vragmotor beroof het.
Kitime sê die voorval was Maandag omstreeks 15:45. Die vragmotorbestuurder is met vuurwapens gedreig, waarna sy oë met 'n lap toegebind en die kapers met hom weggery het.
Hy is sowat 5 km verder by 'n brug afgelaai en gedwing om weg te hardloop.
Die kapers het met die wit Hyno-vragmotor met registrasienommer SDS 796 GP en die bestuurder se selfoon en kontant weggery.